### KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2019. január 23-i ülésére)

**TÁRGY: KISKŐRÖS VÁROS TULAJDONÁBAN LÉVŐ VÍZIKÖZMŰ ENERGIAHATÉKONYSÁGÁNAK FEJLESZTÉSE PÁLYÁZATI ELJÁRÁS KERETÉBEN**

Az Innovációs és Technológiai Minisztérium pályázatot hirdetett a víziközművek energiahatékonyságának fejlesztésére.

A támogatási igény benyújtására a víziközmű szolgáltatást végző gazdasági társaság Kiskunsági Víziközmű-Szolgáltató Kft.) az ellátásért felelőssel (Kiskőrös Város Önkormányzata) közösen alkotott konzorciuma jogosult.

A támogatással beszerzett eszközök, víziközmű-elemek tulajdonjoga a víziközmű-szolgáltatásról szóló 2011. évi CCIX. törvénynek megfelelve az ellátásért felelős tulajdonába kerül.

A Kiskunsági Víziközmű-Szolgáltató Kft. (a továbbiakban: Szolgáltató), mint a város víziközmű létesítményeinek üzemeltetését ellátó szervezet, a fenti pályázati kiírás keretében az alábbi víziközmű berendezések cseréjét javasolja:

* FLYGT CP 3102 SH szivattyú Kiskőrös, 1.sz. Petőfi úti átemelő (0321/1 hrsz),
* FLYGT CP 3102 SH szivattyú Kiskőrös, 1.sz. Petőfi útii átemelő (0321/1 hrsz),
* FLYGT CP 3085 SH szivattyú Kiskőrös, 4. sz. Erdőtelki úti átemelő (2725/3 hrsz)
* Robuschi ES 65/2P-F fúvó, szennyvíztisztító telep.

Az eszközbeszerzés összköltsége nettó 10.658.400,-Ft, a pályázati kiírás szerint az Önkormányzatot terhelő önerő költségének mértéke 50%, 5.329.200,-Ft, azaz Ötmillió-háromszázhuszonkilencezer-kettőszáz forint.

Az Önkormányzat a 2019. évi költségvetésébe tudja beépíteni a fentiekben meghatározott költséget.

A szolgáltató vállalta a támogatási kérelem benyújtását, valamint a pályázati eljárás során felmerülő adminisztrációs és egyéb terhek megfizetését.

A fentiek alapján javasom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. január 18.**

 **Domonyi László sk.**

 **polgármester**

**HATÁROZAT - TERVEZET**

A Képviselő-testület:

1. egyetért azzal, hogy a Kiskunsági Víziközmű-Szolgáltató Kft. – a konzorcium vezetőjeként - Kiskőrös Város Önkormányzatával konzorciumi együttműködési megállapodás keretében az Innovációs és Technológiai Minisztérium Víziközművek energiahatékonyságának fejlesztése tárgyában kiírt pályázatra támogatási kérelmet nyújtson be, a határozat-tervezet 1. számú mellékletét képező eszközök beszerzésére, nettó 10.658.400,-Ft összegben,
2. felkéri a polgármestert, hogy a Város 2019. évi költségvetését a beruházás nettó 5.329.200,-Ft összegű önerő biztosítása mellett terjessze elő,
3. felhatalmazza a polgármestert a határozat-tervezet 2. számú mellékletét képező konzorciumi együttműködési megállapodás és annak esetleges módosításai, valamint a kapcsolódó jognyilatkozatok aláírására.

**Felelős:** polgármester

**Határidő:** azonnal